ddrg/super_eurlex huggingface dataset:
Sklep Sveta

z dne 19. junija 1989

o ustanovitvi Odbora za statistične programe Evropskih skupnosti

(89/382/EGS, Euratom)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Pogodbe o ustanovitvi Evropske skupnosti za atomsko energijo,

ob upoštevanju osnutka sklepa, ki ga je predložila Komisija,

ob upoštevanju mnenja Evropskega parlamenta [1],

ker je Resolucija Sveta z dne 19. junija 1989 o izvajanju načrta prednostnih akcij na področju statističnih informacij: Statistični program Evropskih skupnosti (1989-1992) [2] poudaril potrebo po celostnem in skladnem statističnem programu, ki naj podpira cilje Evropskih skupnosti;

ker izvajanje Statističnega programa zahteva odločitve, ki se odzivajo na potrebe Skupnosti, določitev prioritet in uvajanje postopkov za povečanje obstoječega tesnega sodelovanja med državami članicami in Komisijo;

ker je treba zaradi vzpostavitve takega sodelovanja ustanoviti odbor, ki bo odgovoren za pomoč Komisiji pri izvajanju statističnih programov Evropskih skupnosti;

ker je zaželeno, da se v tako sodelovanje vključijo vsa področja, ki jih pokrivajo statistični programi Evropskih skupnosti,

SKLENIL:

Člen 1

Ustanovi se Odbor za statistični program, v nadaljevanju Odbor, ki ga sestavljajo predstavniki statističnih inštitutov držav članic in mu predseduje predstavnik Komisije (generalni direktor Statističnega urada Evropskih skupnosti).

Člen 2

Odbor pomaga Komisiji pri splošni koordinaciji večletnih statističnih programov zaradi zagotavljanja skladnosti v njih navedenih akcij s tistimi, ki so določene z nacionalnimi statističnimi programi.

Člen 3

Komisija se z Odborom posvetuje o:

(a) ukrepih, ki jih namerava izvajati zaradi doseganja ciljev, ki so navedeni v večletnih statističnih programih, ter o sredstvih in časovnem razporedu njihovega doseganja;

(b) razvoju večletnih statističnih programov;

(c) vseh drugih vprašanjih, še posebej v zvezi z metodologijo, ki izhajajo iz sprejemanja ali izvajanja statističnih programov, ki jih bodisi na lastno pobudo ali na zaprosilo države članice postavi njegov predsednik.

Člen 4

Odbor bo nadalje opravljal vse funkcije, ki mu jih na področju statistike nalagajo akti Sveta, v skladu s postopki, navedenimi v določbah, skladno z Odločbo 87/373/EGS [3].

Člen 5

Odbor pripravlja letna poročila, ki vsebujejo pregled statističnega dela, za katerega je odgovoren. Komisija posreduje poročilo Evropskemu parlamentu in Svetu.

Člen 6

Odbor sestavi svoj poslovnik.

V Luxembourgu, 19. junija 1989

Za Svet

Predsednik

C. Solchaga Catalan

[1] UL C 158, 26.6.1989.

[2] UL C 162, 29.6.1989, str. 1.

[3] UL L 197, 18 7.1987, str. 33.

--------------------------------------------------
Sklep Sveta

z dne 21. junija 1989

o sklenitvi Dodatnega protokola k Sporazumu med Evropsko gospodarsko skupnostjo in Švicarsko konfederacijo o odpravi obstoječih in preprečevanju novih količinskih omejitev, ki vplivajo na izvoz, ali ukrepov z enakim učinkom

(89/548/ES)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju predloga Komisije,

ker Sporazum med Evropsko gospodarsko skupnostjo in Švicarsko konfederacijo [1], podpisan v Bruslju 22. julija 1972, ne predvideva prepovedi količinskih omejitev, ki vplivajo na izvoz, in ukrepov z enakim učinkom;

ker je v interesu Evropske gospodarske skupnosti in Švicarske konfederacije, da pospešujeta prosti promet s surovinami in blagom z odpravo vseh takih omejitev ali ukrepov in s preprečevanjem ustvarjanja novih omejitev in ukrepov, ki vplivajo na njuno medsebojno trgovanje;

ker je treba hkrati zagotoviti postopno odpravljanje sedanjih omejitev, ki vplivajo na nekatere proizvode, ali ukrepov z enakim učinkom ter predvideti zaščitne ukrepe v primeru ponovnega izvoza v tretje države, proti katerim pogodbenica izvoznica ohranja omejitve ali ukrepe z enakim učinkom, ali v primeru hudega pomanjkanja posameznega izdelka;

ker lahko na podlagi člena 32(1) Sporazuma pogodbenici v interesu svojih gospodarstev razvijejo odnose, vzpostavljene s Sporazumom tako, da ga razširita na področja, ki jih Sporazum ne zajema;

ker se je Skupnost pogajala s Švicarsko konfederacijo, rezultat česar je Protokol,

SKLENIL:

Člen 1

Dodatni protokol k Sporazumu med Evropsko gospodarsko skupnostjo in Švicarsko konfederacijo o odpravi obstoječih in preprečevanju novih količinskih omejitev, ki vplivajo na izvoz, ali ukrepov z enakim učinkom se s tem odobri v imenu Skupnosti.

Besedilo protokola je priloženo k temu sklepu.

Člen 2

Predsednik Sveta v imenu Skupnosti opravi notifikacijo, predvideno v členu 6 Dodatnega protokola.

Člen 3

Ta sklep začne veljati dan po objavi v Uradnem listu Evropskih skupnosti.

V Luxembourgu, 21. junija 1989

Za Svet

Predsednik

C. Aranzadi

[1] UL L 300, 31.12.1972, str. 189.

--------------------------------------------------
Sklep sveta

z dne 22. februarja 1988

o sklenitvi dopolnilnega protokola k Sporazumu o pridružitvi med Evropsko gospodarsko skupnostjo in Turčijo

(88/89/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 238 Pogodbe,

ob upoštevanju priporočila Komisije,

ob upoštevanju privolitve Evropskega parlamenta [1],

ker je treba odobriti Dopolnilni protokol k Sporazumu o pridružitvi med Evropsko gospodarsko skupnostjo in Turcjo [2], ki je bil podpisan 12. septembra 1963 v Ankari,

SKLENIL:

Člen 1

Dopolnilni protokol k Sporazumu o pridružitvi med Evropsko gospodarsko skupnostjo in Turčijo je odobren v imenu Skupnosti.

Besedilo protokola je priloženo temu sklepu.

Člen 2

Predsednik Sveta da uradno obvestilo, predvideno v členu 4 protokola [3].

Člen 3

Ta sklep začne veljati dan po objavi v Uradnem listu Evropskih skupnosti.

V Bruslju, 22. februarja 1988

Za Svet

Predsednik

H.-D. Genscher

[1] Privolitev, dana 20. januarja 1988 (še ni bila objavljena v Uradnem listu).

[2] UL 217, 29.12.1964, str. 3687/64.

[3] Datum začetka veljavnosti protokola bo Generalni sekretariat Sveta objavil v Uradnem listu Evropskih skupnosti.

--------------------------------------------------
Odločba Komisije (EGS)

z dne 12. marca 1987

ki že drugič spreminja Odločbo 76/806 (EGS) o določitvi dopolnilnih predpisov v zvezi s statističnimi raziskovanji za določitev proizvodnega potenciala določenih vrst v intenzivnih sadovnjakih, ki jih opravijo države članice

(87/206/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 76/625/EGS z dne 20. julija 1976 v zvezi s statističnimi raziskovanji za določitev proizvodnega potenciala določenih vrst v intenzivnih sadovnjakih, ki jih opravijo države članice [1], kakor je bila nazadnje spremenjena z Direktivo 86/652/EGS [2] in zlasti člena 2(3),

ker je treba za nove vrste, za katere bodo izvedena raziskovanja, določiti velikostne razrede starosti in gostote;

ker so ukrepi, predvideni v tej direktivi, skladni z mnenjem Stalnega odbora za statistiko kmetijstva,

SPREJELA NASLEDNJO ODLOČBO:

Člen 1

Priloga k Odločbi Komisije 76/806/EGS [3] se nadomesti s Prilogo k tej odločbi.

Člen 2

Ta odločba je naslovljena na države članice.

V Bruslju, 12. marca 1987

Za Komisijo

Alois Pfeiffer

Član Komisije

[1] UL L 218, 11.4.1976, str. 10.

[2] UL L 382, 31.12.1986, str. 16.

[3] UL L 285, 16.10.1976, str. 34.

--------------------------------------------------

PRILOGA

VELIKOSTNI RAZREDI STAROSTI DREVES IN GOSTOTE NASADA

(a) Določijo se naslednji razredi:

| Jabolka, hruške | Breskve, marelice | Pomaranče, limone in drobnoplodni citrusi |

Starost drevja (v letih) | 0 — 4 5 — 9 10 — 14 15 — 24 25 in več let | 0 — 4 5 — 9 10 — 14 15 — 19 20 in več let | 0 — 4 5 — 9 10 — 14 15 — 24 25 — 39 40 in več let |

Gostota intenzivnega sadovnjaka (število dreves/ha) | Manj kot 400 400 — 799 800 — 1599 1600 in več | Manj kot 300 300 — 399 400 — 599 600 — 799 800 in več | Manj kot 250 250 — 374 375 — 499 500 — 624 625 — 749 750 in več |

(b) Za zelo zgoščene sadovnjake jabolk in hrušk lahko države članice dodatno razčlenijo razred "15-24 let", da nastaneta naslednja dva razreda:

"15 – 19 let"

"20 – 24 let"

--------------------------------------------------
Sklep Sveta

z dne 15. septembra 1986

o sklenitvi sporazumov v obliki izmenjav pisem med Evropsko gospodarsko skupnostjo in Švicarsko konfederacijo o kmetijstvu in ribištvu

(86/559/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju predloga Komisije,

ker je treba odobriti sporazume v obliki izmenjav pisem med Evropsko gospodarsko skupnostjo in Švicarsko konfederacijo o kmetijstvu in ribištvu, da bi upoštevali pristop Kraljevine Španije in Portugalske republike k Skupnosti,

SKLENIL:

Člen 1

Sporazumi v obliki izmenjav pisem med Evropsko gospodarsko skupnostjo in Švicarsko konfederacijo o kmetijstvu in ribištvu se odobrijo v imenu Skupnosti.

Besedila izmenjav pisem so priložena temu sklepu.

Člen 2

Predsednik Sveta je pooblaščen, da imenuje osebo, pooblaščeno za podpis Sporazumov, ki bodo zavezovali Skupnost.

V Bruslju, 15. septembra 1986

Za Svet

Predsednik

G. Howe

--------------------------------------------------
Sklep Sveta

z dne 15. septembra 1986

o sklenitvi Dodatnega protokola k Sporazumu med Evropsko gospodarsko skupnostjo in Kraljevino Norveško po pristopu Kraljevine Španije in Portugalske republike k Skupnosti

(86/571/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju priporočila Komisije,

ker je treba odobriti Dodatni protokol k Sporazumu med Evropsko gospodarsko skupnostjo in Kraljevino Norveško [1], podpisan v Bruslju 14. maja 1973, da bi upoštevali pristop Kraljevine Španije in Portugalske republike k Skupnosti,

SKLENIL:

Člen 1

Dodatni protokol k Sporazumu med Evropsko gospodarsko skupnostjo in Kraljevino Norveško po pristopu Kraljevine Španije in Portugalske republike k Skupnosti se odobri v imenu Skupnosti.

Besedilo Protokola je priloženo k temu sklepu.

Člen 2

Predsednik Sveta predloži uradno obvestilo, predvideno v členu 18 Protokola [2].

Člen 3

Ta sklep začne veljati dan po objavi v Uradnem listu Evropskih skupnosti.

V Bruslju, 15. septembra 1986

Za Svet

Predsednik

G. Howe

[1] UL L 171, 27.6.1973, str. 2.

[2] Datum začetka veljavnosti Protokola bo objavil generalni sekretariat Sveta v Uradnem listu Evropskih skupnosti.

--------------------------------------------------
Sklep Sveta

z dne 6. maja 1986

o pristopu Evropske gospodarske skupnosti k Sporazumu o dajatve prostem začasnem uvozu medicinske, kirurške in laboratorijske opreme, posojene v brezplačno uporabo v bolnišnicah in drugih zdravstvenih ustanovah za diagnostične in zdravstvene namene

(86/181/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju predloga Komisije,

ker člena 1 in 2 Sporazuma o dajatve prostem začasnem uvozu medicinske, kirurške in laboratorijske opreme, posojene v brezplačno uporabo v bolnišnicah in drugih zdravstvenih ustanovah za diagnostične in zdravstvene namene, sestavljena na pobudo Sveta Evrope, predvidevata, da vsaka pogodbenica odobri vse možne ugodnosti za začasen, dajatve prost uvoz takšne opreme, ki ji jo daje v uporabo druga pogodbenica;

ker je vsako avtonomno ali konvencionalno odstopanje od skupne carinske tarife v pristojnosti Skupnosti;

ker začetek veljavnosti dodatnega protokola, na podlagi katerega lahko Skupnost postane pogodbenica navedenega sporazuma, omogoča Skupnosti, da izvršuje svojo pristojnost v tej zadevi; ker so odstopanja, ki jih določa navedeni sporazum, že predvidena v okviru pravil Skupnosti o začasnem uvozu;

ker bi morala zato Skupnost postati pogodbenica zadevnega sporazuma,

SKLENIL:

Člen 1

Pristop Skupnosti k Sporazumu o dajatve prostem začasnem uvozu medicinske, kirurške in laboratorijske opreme posojene v brezplačno uporabo v bolnišnicah in drugih zdravstvenih ustanovah za diagnostične in zdravstvene namene se odobri v imenu Skupnosti.

Besedilo Sporazuma je priloženo temu sklepu.

Člen 2

Predsednik Sveta se pooblasti za imenovanje oseb, ki so pooblaščene za podpis Sporazuma, ki postane tako zavezujoč za Skupnost.

V Bruslju, 6. maja 1986

Za Svet

Predsednik

P. H. van Zeil

--------------------------------------------------
Sklep Sveta

z dne 11. novembra 1985

o sklenitvi sporazuma v obliki izmenjave pisem med Evropsko gospodarsko skupnostjo in Švicarsko konfederacijo o trgovinskih režimih za juhe, omake in začimbe

(85/504/EGS)

SVET EVROPSKIH SKUPNOSTI JE,

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju predloga Komisije,

ker se, na podlagi sporazuma, sklenjenega med Evropsko gospodarsko skupnostjo in Švicarsko konfederacijo dne 22. julija 1972, obe pogodbenici obvezujeta, da bosta spodbujali širitev medsebojne trgovine;

ker je v interesu Skupnosti na eni strani in Švicarske konfederacije na drugi strani, da pospešita trgovino z juhami omakami in začimbami z vzajemnimi tarifnimi koncesijami;

ker je Komisija opravila pogajanja v tem smislu s Švicarsko konfederacijo, in so ta pogajanja privedla do Sporazuma,

SKLENIL:

Člen 1

V imenu Skupnosti se potrdi Sporazum v obliki izmenjave pisem med Švicarsko konfederacijo in Evropsko gospodarsko skupnostjo o trgovinskih režimih za juhe, omake in začimbe.

Besedilo Sporazuma je priloga k temu sklepu.

Člen 2

Predsednika Sveta je pooblaščen, da imenuje pooblaščenca za podpis sporazuma iz člena 1, ki zavezuje Skupnost.

V Bruslju, 11. novembra 1985

Za Svet

Predsednik

M. Schlechter

--------------------------------------------------
Sklep Sveta

z dne 26. marca 1985

o sklenitvi izmenjave pisem o podaljšanju dogovora, ki se nanaša na določbo 2 Sporazuma med Evropsko gospodarsko skupnostjo in Socialistično republiko Romunijo o trgovini z ovčjim in kozjim mesom

(85/211/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju predloga Komisije,

ker se je Romunija v sporazumu o prostovoljnem omejevanju, ki ga je sklenila s Skupnostjo za ovčje in kozje meso ter žive ovce in koze, z izmenjavo pisem obvezala, da bo omejila svoj izvoz na nekatere trge Skupnosti, ki štejejo za občutljiva območja; ker pa ta obveza ni bila podaljšana za obdobje po 31. marcu 1984;

ker se okoliščine, ki so povzročile, da so bila navedena območja določena za občutljiva, niso spremenile in je treba zato dogovore glede omejevanja izvoza na ta območja podaljšati;

ker je Komisija v ta namen vodila pogajanja z Romunijo in so se pogajanja sklenila s sporazumom,

SKLENIL:

Člen 1

Izmenjava pisem, s katero se podaljšuje dogovor, ki se nanaša na točko 2 Sporazuma med Evropsko gospodarsko skupnostjo in Socialistično republiko Romunijo o trgovini z ovčjim in kozjim mesom, je odobrena v imenu Skupnosti.

Besedilo izmenjave pisem je priloženo temu sklepu.

Člen 2

Predsednik Sveta je pooblaščen, da imenuje osebo, pooblaščeno za podpis izmenjave pisem, navedene v členu 1, za zavezo Skupnosti.

V Bruslju, 26. marca 1985

Za Svet

Predsednik

F. M. Pandolfi

--------------------------------------------------
Sklep Sveta

z dne 8. maja 1984

o točki 2 sporazumov o prostovoljnem omejevanju za ovčje, jagnječje in kozje mesa med Evropsko gospodarsko skupnostjo ter Avstrijo, Bolgarijo, Češkoslovaško, Madžarsko, Islandijo, Poljsko, Urugvajem in Jugoslavijo

(84/309/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju priporočila Komisije,

ker so se zadevne države nečlanice v skladu s sporazumi o prostovoljnem omejevanju, ki so jih sklenile z Evropsko gospodarsko skupnostjo za ovčje, jagnječje in kozje meso ali za žive ovce in koze, z izmenjavo pisem obvezale, da bodo omejile svoj izvoz na nekatere trge Skupnosti, za katere se šteje, da so občutljiva območja; ker se te obveze iztečejo 31. marca 1984;

ker se okoliščine, ki so povzročile, da so bila ta območja priznana za občutljiva, niso spremenile; ker je zato treba predvideti podaljšanje dogovorov o omejevanju izvoza na navedena območja;

ker se je Komisija v ta namen pogajala z Avstrijo, Bolgarijo, Češkoslovaško, Madžarsko, Islandijo, Poljsko, Urugvajem in Jugoslavijo; ker je bil rezultat teh pogajanj parafiranje sporazuma z vsako od navedenih držav,

SKLENIL:

Člen 1

1. Izmenjave pisem v zvezi s točko 2 sporazumov o prostovoljnem omejevanju trgovine z ovčjim, jagnječjim in kozjim mesom so v imenu Evropske gospodarske skupnosti odobrene z naslednjimi državami:

- Avstrijo,

- Bolgarijo,

- Češkoslovaško,

- Madžarsko,

- Islandijo,

- Poljsko,

- Urugvajem,

- Jugoslavijo.

2. Besedila izmenjav pisem so priložena temu sklepu.

Člen 2

Predsednik Sveta je pooblaščen, da imenuje osebo, pooblaščeno za podpis izmenjav pisem, navedenih v členu 1, za zavezo Skupnosti.

V Bruslju, 8. maja 1984

Za Svet

Predsednik

M. Rocard

--------------------------------------------------
Odločba Komisije

z dne 29. aprila 1983

o obratih v Republiki Turčiji, iz katerih lahko države članice odobrijo uvoz svežega mesa

(83/234/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 72/462/EGS z dne 12. decembra 1972 o problemih v zvezi z zdravstvenim varstvom živali in veterinarskimi pregledi ob uvozu govedi in prašičev ter svežega mesa iz tretjih držav [1], kakor je bila nazadnje spremenjena z Direktivo 83/91/EGS [2], in zlasti členov 4(1) in 18(1)(a) ter (b) Direktive,

ker obrati v tretjih državah ne morejo biti odobreni za izvoz svežega mesa v Skupnost, če ne izpolnjujejo splošnih in posebnih pogojev iz Direktive 72/462/EGS;

ker je Turčija v skladu s členom 4(3) Direktive 72/462/EGS poslala seznam obratov, ki imajo odobritev za izvoz v Skupnost;

ker so pregledi Skupnosti na kraju samem pokazali, da je treba primer teh obratov ponovno preučiti na podlagi dodatnih podatkov v zvezi z njihovimi higienskimi standardi in njihovo sposobnostjo hitrega prilagajanja zakonodaji Skupnosti;

ker se med tem časom in da bi se izognili kakršni koli nenadni prekinitvi obstoječih trgovinskih tokov tem obratom lahko začasno dovoli, da nadaljujejo z izvozi svežega mesa v tiste države članice, ki so pripravljene, da jih sprejmejo;

ker je zato treba to odločbo ponovno preučiti in po potrebi spremeniti ob upoštevanju ukrepov, sprejetih v ta namen, in opravljenih izboljšav;

ker so ukrepi, predvideni s to odločbo v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

1. Države članice ob upoštevanju določb odstavka 2 prepovejo uvoz svežega mesa iz obratov v Turčiji.

2. Države članice lahko do 30. novembra 1983 še naprej odobrijo uvoz svežega mesa iz obratov, ki so jih 14. marca 1983 uradno predlagale turške oblasti v skladu s členom 4(3) Direktive 72/462/EGS, razen če ni v zvezi z njimi pred 1. decembrom 1983 sprejeta nasprotna odločitev v skladu s členom 4(1) navedene direktive.

Komisija pošlje državam članicam seznam teh obratov.

Člen 2

Ta odločba se uporablja od 1. maja 1983.

Člen 3

Ta odločba se pregleda in po potrebi spremeni pred 1. oktobrom 1983.

Člen 4

Ta odločba je naslovljena na države članice.

V Bruslju, 29. aprila 1983

Za Komisijo

Poul Dalsager

Član Komisije

[1] UL L 302, 31.12.1972, str. 28.

[2] UL L 59, 5.3.1983, str. 34.

--------------------------------------------------
Sklep Sveta

z dne 23. novembra 1976

o ustanovitvi Stalnega odbora za zdravstveno varstvo rastlin

(76/894/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju osnutka sklepa Komisije,

ker predpisi, ki jih je sprejel Svet v zvezi z zdravstvenim varstvom rastlin, predvidevajo postopek vzpostavitve tesnega sodelovanja med državami članicami in Komisijo za njihovo lažje izvajanje; ker je treba za tako sodelovanje ustanoviti odbor, ki bo izvajal naloge, dodeljene s temi predpisi;

ker je zaželeno, da se takšno sodelovanje razširi na vsa področja, določena v navedenih predpisih; ker naj bi bil odbor zato upravičen do obravnavanja katere koli zadeve znotraj teh področjih,

SKLENIL:

Člen 1

Ustanovi se Stalni odbor za zdravstveno varstvo rastlin (v nadaljnjem besedilu "odbor"), ki sestoji iz predstavnikov držav članic, ki jim predseduje predstavnik Komisije.

Člen 2

Odbor izvaja naloge, dodeljene s predpisi, ki jih sprejme Svet v zvezi z zdravstvenim varstvom rastlin, v okoliščinah in v skladu s pogoji, določenimi v njih.

Prav tako lahko odbor na zahtevo predsednika, na lastno pobudo ali na zahtevo države članice obravnava katero koli zadevo s področja uporabe teh predpisov.

Člen 3

Odbor sestavi svoj poslovnik.

V Bruslju, 23. novembra 1976

Za Svet

Predsednik

A.P. L. M. M. van der Stee

--------------------------------------------------
Sklep Sveta

z dne 25. februarja 1964

o uporabi nekaterih določb Pogodbe glede pravice do ustanavljanja in plačil za francoske čezmorske departmaje

(64/350/EGS)

SVET EVROPSKE GOSPODARSKE SKUPNOSTI JE

ob upoštevanju Pogodbe o ustanovitvi Evropske gospodarske skupnosti ter zlasti člena 227(2) Pogodbe,

ob upoštevanju predloga Komisije,

ker mora po drugem pododstavku člena 227(2) Svet določiti pogoje, pod katerimi se določbe, ki niso navedene v prvem pododstavku člena 227(2), zlasti tiste iz členov 52 do 58 in 106 Pogodbe, uporabljajo za francoske čezmorske departmaje;

ker gospodarski pogoji teh departmajev in potrebe za njihov gospodarski in socialni razvoj ustrezajo uporabi členov 52 do 58 in nekaterih določb člena 106 Pogodbe,

SKLENIL:

Člen 1

Členi 52 do 58 Pogodbe se za francoske čezmorske departmaje uporabljajo v skladu s pogoji tega sklepa.

Ob sprejetju direktiv o izvajanju splošnega programa za odpravo omejitev glede svobode ustanavljanja lahko Svet izjemoma in v potrebnem obsegu izda posebne direktive, ki se nanašajo na ustanavljanje s strani oseb, družb ali podjetij v francoskih čezmorskih departmajih.

Člen 2

Brez poseganja v izvajanje ukrepov, sprejetih v skladu s Pogodbo in Konvencijo o izvajanju z dne 25. marca 1957, in ukrepov, ki naj bi bili sprejeti v skladu s členom 1, se pravico do ustanavljanja v francoskih čezmorskih departmajih postopno razširi na družbe ali podjetja in državljane držav članic, poleg Francije, da bi lahko na ta način ukinili vsako razlikovanje najkasneje tri leta po začetku uporabe tega sklepa.

Svet s kvalificirano večino na predlog Komisije izda potrebne direktive za izvajanje omenjene postopne razširitve.

Vendar pa lahko državljani in družbe ali podjetja države članice glede na določeno dejavnost koristijo ugodnosti iz določb prvega odstavka v francoskem čezmorskem depratmaju le v obsegu, ki ga država članica, katere državljani so, glede ugodnosti za enako dejavnost odobri francoskim državljanom in družbam ali podjetjem.

Člen 3

Določbe člena 106 Pogodbe se uporabljajo za francoske čezmorske departmaje, v kolikor zanje ne velja Sklep Sveta z dne 11. maja 1960 o uporabi določb Pogodbe o pretoku kapitala glede Alžirije in francoskih čezmorskih departmajev.

Člen 4

Ta sklep začnejo države članice uporabljati z istim datumom kot Sklep Sveta o pridružitvi čezmorskih držav in ozemelj Evropski gospodarski skupnosti.

Ta datum se objavi v Uradnem listu Evropskih skupnosti.

V Bruslju, 25. februarja 1964

Za Svet

Predsednik

H. Fayat

--------------------------------------------------